25.7.2022
FI
Euroopan unionin virallinen lehti
L 196/5
(22)
Asetuksen (EU) 2019/2088 2 artiklan 17 alakohdassa kestävä sijoitus määritellään taloudelliseen toimintaan kohdistuvaksi sijoitukseksi, joka edistää ympäristötavoitetta tai yhteiskunnallista tavoitetta, tai sijoitukseksi inhimilliseen pääomaan tai taloudellisesti tai sosiaalisesti heikommassa asemassa oleviin yhteisöihin, edellyttäen, että tällaiset sijoitukset eivät aiheuta merkittävää haittaa yhdellekään edellä mainituista tavoitteista ja että sijoituskohteina olevat yritykset noudattavat hyviä hallintotapoja.
”Ei merkittävää haittaa” -periaate on erityisen tärkeä niissä rahoitustuotteissa, joiden tavoitteena on kestävien sijoitusten tekeminen, koska kyseisen periaatteen noudattaminen on välttämätön kriteeri sen arvioinnissa, saavutetaanko sijoituksella kestävä sijoitustavoite.
Kyseinen periaate on kuitenkin merkityksellinen myös ympäristöön tai yhteiskuntaan liittyviä ominaisuuksia edistävissä rahoitustuotteissa, kun näissä rahoitustuotteissa tehdään kestäviä sijoituksia, koska finanssimarkkinatoimijoiden olisi annettava tiedot tehtyjen kestävien sijoitusten osuudesta.
Finanssimarkkinatoimijoiden, jotka asettavat saataville rahoitustuotteen, joka edistää ympäristöön tai yhteiskuntaan liittyviä ominaisuuksia ja jossa tehdään osittain myös kestäviä sijoituksia, tai rahoitustuotteen, jonka tavoitteena on kestävien sijoitusten tekeminen, olisi näin ollen annettava ”ei merkittävää haittaa” -periaatteeseen liittyvät tiedot.
”Ei merkittävää haittaa” -periaate on sidoksissa tietojen antamiseen sijoituspäätösten pääasiallisista haitallisista vaikutuksista kestävyystekijöihin.
Sen vuoksi rahoitustuotteista annettavissa ”ei merkittävää haittaa” -periaatetta koskevissa tiedoissa olisi selitettävä, miten haitallisia vaikutuksia koskevat indikaattorit on otettu huomioon.
Lisäksi, koska nämä tiedot liittyvät tiiviisti Euroopan parlamentin ja neuvoston asetukseen (EU) 2020/852 (4), on tarkoituksenmukaista edellyttää lisätietoja siitä, ovatko sijoitukset kyseisessä asetuksessa vahvistettujen vähimmäistason suojatoimien mukaisia.
(23)
Jotta lopulliset sijoittajat voisivat paremmin ymmärtää tarjolla olevia sijoitusstrategioita, finanssimarkkinatoi­ mijoiden olisi käytettävä kestävyyteen liittyvien tietojen antamista verkkosivustolla siihen, että ne kertovat enemmän sopimusta edeltävissä asiakirjoissa tiiviisti esitetyistä asioista ja antavat lopullisille sijoittajille merkityksellisiä lisätietoja.
Ennen sopimuksen tekemistä finanssimarkkinatoimijoiden olisi kerrottava lopullisille sijoittajille, että tarkempia tuotekohtaisia tietoja on saatavilla verkkosivustolla, sekä annettava linkki kyseisiin tietoihin.
(24)
Verkkosivustolla annettavissa tuotetiedoissa olisi annettava lisätietoja asianomaisessa rahoitustuotteessa käytetystä sijoitusstrategiasta, mukaan lukien toimintatapa, jolla arvioidaan sijoituskohteina olevien yritysten hyviä hallintotapoja, sekä menetelmistä, joilla mitataan, saako rahoitustuote aikaan ympäristöön tai yhteiskuntaan liittyvien ominaisuuksien toteutumisen tai saavuttaako se kestävät sijoitustavoitteet.
Lisäksi finanssimarkkinatoi­ mijoiden olisi julkaistava verkkosivustollaan selkeä, lyhyesti esitetty ja ymmärrettävissä oleva tiivistelmä tiedoista, jotka annetaan osana määräajoin tehtävää raportointia.
(25)
Asetuksen (EU) 2019/2088 11 artiklassa edellytettyjen määräajoin annettavien tietojen sisällön osalta finanssimark­ kinatoimijoiden olisi annettava tiedot vähimmäismäärästä standardoituja ja vertailukelpoisia laadullisia ja määrällisiä indikaattoreita, jotka osoittavat, miten kukin rahoitustuote aikaansaa edistämiensä ympäristöön tai yhteiskuntaan liittyvien ominaisuuksien toteutumisen tai saavuttaa kestävän sijoitustavoitteensa.
Näiden indikaattoreiden olisi oltava merkityksellisiä rahoitustuotteen rakenteen ja sijoitusstrategian kannalta, kuten rahoitustuotteen sopimusta edeltävissä tiedoissa kuvataan.
Jotta voidaan varmistaa ennen sopimuksen tekemistä ja määräajoin annettavien tietojen yhdenmukaisuus, finanssimarkkinatoimijoiden olisi raportoitava määräajoin antamissaan tiedoissa erityisistä kestävyysindikaattoreista, jotka mainitaan ennen sopimuksen tekemistä annettavissa tiedoissa ja joita käytetään mittaamaan, miten ympäristöön tai yhteiskuntaan liittyvät ominaisuudet toteutuvat tai miten kestävä sijoitustavoite saavutetaan.
(26)
On tarpeen varmistaa, että lopullisilla sijoittajilla on selkeä yleiskuva rahoitustuotteen sijoituksista.
Sen vuoksi finanssimarkkinatoimijoiden olisi annettava asetuksen (EU) 2019/2088 11 artiklassa edellytetyissä määräaikaiskat­ sauksissa tiedot rahoitustuotteen viidentoista merkittävimmän sijoituksen vaikutuksista.
Nämä merkittävimmät sijoitukset olisi valittava niiden sijoitusten perusteella, joiden osuus määräaikaiskatsauksen kattamalla kaudella tehdyistä sijoituksista on suurin.
Sijoitusten osuus olisi laskettava asianmukaisin väliajoin, jotta ne edustaisivat kyseistä kautta.
Jos vähemmän kuin viisitoista sijoitusta vastaa puolta rahoitustuotteen sijoituksista, finanssimarkki­ natoimijoiden olisi annettava tietoja vain näistä sijoituksista.
Riittävän ajallisen vertailtavuuden varmistamiseksi finanssimarkkinatoimijoiden olisi myös esitettävä vuosikohtainen historiallinen vertailu määräaikaiskatsauksistaan vähintään viideltä edelliseltä kaudelta, jos kyseisiä kausia koskevat määräaikaiskatsaukset ovat saatavilla.
(4) Euroopan parlamentin ja neuvoston asetus (EU) 2020/852, annettu 18 päivänä kesäkuuta 2020, kestävää sijoittamista helpottavasta kehyksestä ja asetuksen (EU) 2019/2088 muuttamisesta (EUVL L 198, 22.6.2020, s. 13).